GoPro HERO4 Black Surf - Sphere Drones
Home ⁄ GoPro HERO4 Black Surf
Default - $679.00 AUD $679.00
4K@30 fps,2.7K@50 fps and 1080p120 video Roekeloos.co.za: Boekrak: Die 4 x 4-avontuur van ouerskap
Ouerskap raak daagliks moeiliker, en ouers wat omgee se selfvertroue neem nie toe nie. Die 4 x 4-avontuur van ouerskap is ´n uiters bruikbare boek vir ouers wat bekommerd is oor die verrassings en slaggate wat die avontuur van kindersgrootmaak vir hulle mag inhou. Dit is besonder prakties en leservriendelik, want die aanbieding is spesiaal só dat besige ouers 'n kort stukkie op 'n keer kan lees sonder om kontinuïteit in te boet.
Die uitgewer, Lux Verbi-BM, sê dis 'n veelsydig boek met talle lewensgetroue voorbeeldsituasies, interessante tydskrifuittreksels, die Handves van Kinderregte en is deurspek met aanhalings wat heerlik bemoedigend en dikwels baie snaaks is. Uit die aangehaalde woorde van die groot geeste van die wêreld sal ouers sien dat húlle ook maar sukkel. Erma Bombeck het byvoorbeeld dié wysheid kwytgeraak: "´n Kind het jou liefde die nodigste wanneer hy dit die minste verdien."
Die skrywer, Ansie Kitching, se kennis en ervaring spreek duidelik. Sy is moeder van een pre- en twee volbloed-tieners, maar ook ´n professionele opvoedkundige sielkundige en terapeut. Kitching rig ook nie haar boek op voorslag-ouers is nie, maar op gewone ma's en pa's, wat foute maak en twyfel en wonder. Hierdie boek is ´n uitstekende hulpmiddel vir ouers van kinders in alle ouderdomsgroepe.